חוק המחשבים

חוק המחשבים, התשנ"ה–1995 אושר בכנסת השלוש עשרה ב-17 ביולי 1995 והוא קובע עבירות מחשב. בתיקון עקיף עסק החוק בהתאמת דיני הראיות לשימוש בפלטי מחשב ובהוראות לעניין חיפוש במחשב.

==היסטוריה חקיקתית==

הצעת חוק המחשבים הוגשה על ידי הממשלה בעקבות עבודתו של צוות בין משרדי ובין תחומי שמינה שר המשפטים. המניעים לחקיקתו של חוק המחשבים מוצגים בדברי ההסבר להצעת החוק:
 

החוק אושר בכנסת השלוש עשרה ב-17 ביולי 1995, ונכנס לתוקף שלושה חודשים מיום פרסומו, ב-25 באוקטובר 1995. מאז חקיקתו תוקן החוק רק פעם אחת, ביולי 2012, ווהוחלף בו סעיף 6, הקובע פעולות אסורות בתוכנה.

==הוראות החוק==
מחשב מוגדר בחוק זה: "מכשיר הפועל באמצעות תוכנה לביצוע עיבוד אריתמטי או לוגי של נתונים, וציודו ההיקפי, לרבות מערכת מחשבים, אך למעט מחשב עזר". מחשב עזר הוגדר בחוק כ"מחשב המסוגל לבצע פעולות חישוב אריתמטיות בלבד ופעולות הכרוכות בביצוע פעולות כאמור", כלומר מחשבון. הגדרת מחשב היא הגדרה רחבה הכוללת בתוכה גם טלפון חכם ומחשב לוח, שהומצאו שנים לאחר חקיקת החוק. 

בחוק המחשבים נקבעה ענישה פלילית של משלוש ועד חמש שנות מאסר לאדם העושה אחת מפעולות אלה:
* משבש את פעולתו התקינה של מחשב או מפריע לשימוש בו.
* מוחק חומר מחשב, גורם לשינוי בו, משבשו בכל דרך אחרת או מפריע לשימוש בו.
* עושה פעולה לגבי מידע כדי שתוצאתה תהיה מידע כוזב או פלט כוזב.
* חודר שלא כדין לחומר מחשב הנמצא במחשב. בית המשפט העליון פירש חדירה כ"שימוש במחשב בהיעדר הסכמת בעליו".
* יוצר תוכנה זדונית או מפיץ אותה בזדון.

בנוסף קובע החוק שהפרעה שלא כדין לשימוש במחשב או בחומר מחשב, ומחיקת חומר מחשב, גרימת שינוי בו או שיבושו בכל דרך אחרת, שלא כדין, הם עוולה המאפשרת הגשת תובענה לפי פקודת הנזיקין. 

במסגרת חקיקתו של חוק זה תוקנה פקודת הראיות, ונקבעו בה התנאים לקבילותו של פלט מחשב כראיה, ותוקנה פקודת סדר הדין הפלילי (מעצר וחיפוש) כך שתאפשר גם חיפוש במחשב.

==לקריאה נוספת==
* נעמי אסיא, דיני מחשבים - הלכה למעשה, הוצאת נ.ד.י.ר. מחשבים.
* איריס מרקוס, תקשורת, מחשבים, אינטרנט והרשתות החברתיות, הוצאת "אוצר המשפט".

==קישורים חיצוניים==
* 
* 
* [https://www.justice.gov.il/Units/StateAttorney/Guidelines/02.38.pdf מדיניות העמדה לדין וענישה בעבירה של חדירה לחומר מחשב], הנחיות פרקליט המדינה, 27 באוגוסט 2018
* מיכאל בירנהק, [http://www.isoc.org.il/magazine/magazine6_2.html משפט המכונה: אבטחת מידע וחוק המחשבים], באתר של איגוד האינטרנט הישראלי
* [https://mishpat.ac.il/כתב-העת-שערי-משפט-כרך-ד-תשסה-תשסו-חו/ עשור לחוק המחשבים], שערי משפט, ד'/2, תשס"ה–תשס"ו - שלל מאמרים שעניינם חוק המחשבים
* בועז גוטמן, [http://www.4law.co.il/L280.doc חקיקת מחשבים ויישומה]
* נעמי אסיא, [http://www.israelbar.org.il/article_inner.asp?pgId=12851&catId=287 עבירות מחשב], באתר של לשכת עורכי הדין בישראל, 21 ביולי 2004
* אסף הרדוף, [https://law.tau.ac.il/sites/law.tau.ac.il/files/media_server/law_heb/Article/15Harduf.pdf חומר מחשב, חומר למחשבה: מבט תכליתי באיסור החדירה לחומר מחשב], משפט, חברה ותרבות, 2017
* [https://www.gov.il/he/pages/police_cybercrime_stolen_accounts פריצה לחשבונות מקוונים], באתר משטרת ישראל, 5 ביולי 2021
* [https://www.din.co.il/articles/7714/B-22399/ חוק המחשבים: מהן עבירות מחשב ואינטרנט?], באתר דין - עורכי דין ומידע משפטי בישראל, 22 במאי 2017
* [https://www.pc.co.il/news/274218/ הפרקליטות: הנחיה חדשה לגבי עבירות מחשב], באתר אנשים ומחשבים, 5 בספטמבר 2018

==הערות שוליים==

המחשבים
קטגוריה:המחשוב בישראל
קטגוריה:הכנסת השלוש עשרה: חקיקה
קטגוריה:מחשוב: חוק ומשפט